《按浮图谷山行至暝》
明代·屠侨

突兀山程汗漫行，晚风添恋仆夫情。烟霏暝里河流壮，鼓角声中戍火明。

暸卒空闻传急柝，步邮何处咽寒钲。看星直到西南际，夜宿浮图已二更。

作者简介：（1480—1555）明浙江鄞县人，字安卿，号东洲。屠湖子。正德六年进士。授御史。巡视居庸诸关。武宗遣使捕虎豹，侨力谏不可。累迁至左都御史。卒谥简肃。有《东洲杂稿》、《南雍集》。